**Silje Therese Reiten Nordnes** (født 28. november 1984 i Trondheim, oppvokst på Hamarøy) er en norsk programleder i radio og tv. Fra 2012 til 2019 var hun programleder for radioprogrammet *P3morgen* på NRK P3 sammen med Ronny Brede Aase og Markus Neby. Siden høsten 2020 har hun vært programleder for NRK1s lørdagsunderholdningsprogram *Maskorama*.

Bakgrunn
--------

Nordnes ble født i Trondheim og er oppvokst på Hamarøy i Nordland. Hun har jobbet som guide ved Knut Hamsun's barndomshjem og på Spar Hamarøy.[] Nordnes var programleder for fiskerealityprogrammet *Skårungen*, som ble sendt våren 2017 på NRK1.

Karriere
--------

### Utdannelse

Nordnes har en bachelorgrad i latinamerikanske studier fra UiO og har studert journalistikk på høgskulen i Volda. Før hun startet i NRK P3 jobbet hun i Radio Nova og NRK Nordland.

### Programleder for radioprogrammer

Fra 2012 til 2019 var hun programleder for radioprogrammet *P3morgen* på NRK P3 sammen med Ronny Brede Aase og Markus Neby. For dette har hun *P3morgen* vunnet flere priser på Prix Radio, blant annet «Årets programleder/programlederteam» i 2014 og 2015.

I 2014 var Silje Nordnes, sammen med kollega Ronny Brede Aase, programleder for *VG-lista topp 20* på Rådhusplassen i Oslo. I 2015 og 2016 var de sidekick-programledere i pausene.

Nordnes har også vært programleder for *P3aksjonen* på NRK P3 i 2012–2017 sammen med henholdsvis Ronny Brede Aase, Live Nelvik, Mathias Nylenna, Niklas Baarli og Tuva Fellman. 9. juni 2016 syklet hun Nordsjørittet sammen med P3-kollega Tuva Fellman for å støtte TV-aksjonen 2015, som gikk til Regnskogsfondet.

Etter terrorangrepet i Orlando 12. juni 2016 delte hun sine følelser rundt hendelsen under sending og tok til tårene på direktesendt radio. Innslaget ble filmet og delt på *P3morgen*s Facebook-side. Klippet fikk massiv oppmerksomhet og ble delt over 80 000 ganger på én time. Flere riksdekkende aviser og nettaviser skrev om hendelsen, blant annet *VG* og *Dagsavisen*. Dette ble kåret til årets radioøyeblikk 15. september 2017. 

### Programleder på TV

Nordnes var programleder for *Skårungen* som gikk på NRK mars og april 2017.

Nordnes har vært programleder for *Maskorama*, den norske versjonen av det internasjonale konseptet *The Masked Singer*, i tre sesonger. Den første sesongen ble sendt høsten 2020. For andre sesong av *Maskorama* ble hun nominert til Gullruten 2022 i klassene beste programleder – underholdning og publikumsprisen.

Hun har flere ganger vært en av programlederne for NRK1s sommerprogram *Sommeråpent*. Hun var også en av programlederne under *Melodi Grand Prix 2021*.

### Som deltaker

I 2013 var Nordnes med i sesong 2 av *Masterchef Norge* på TV3. I 2017 var hun med i *4-stjerners middag* på TVNorge sammen med Vibeke Klemetsen, Jan Thomas og Markus Bailey.

### Podcaster

I 2022 ledet Nordnes podcasten *Kjærlighetssorg* for NRK.

Referanser
----------

1. 1 2  Amlie, Helene (21. februar 2017). «Skårungen». *NRK*. Besøkt 15. juli 2019.
2. 1 2  «Som 32-åring har Silje Nordnes drømmejobben i P3morgen». *Journalisten.no - Nyheter og debatt om medier og journalistikk*. Besøkt 3. januar 2017.
3. ↑  «P3morgen». 15. mai 2014. Arkivert fra originalen 26. juli 2016. Besøkt 31. juli 2016.
4. ↑  «Som 32-åring har Silje Nordnes drømmejobben i P3morgen» **(norsk)**. Besøkt 1. mai 2018.
5. ↑  «Radiodager 2014». Arkivert fra originalen 6. oktober 2014. Besøkt 30.07.2016.
6. ↑  «radiodager 2015». *www.radiodager.no*. Arkivert fra originalen 15. august 2016. Besøkt 30. juli 2016.
7. 1 2  «VG-lista 2015». Besøkt 31.07.2014.
8. ↑  «p3.no » P3aksjonen». *p3.no*. Besøkt 31. juli 2016.
9. ↑  «Sykla 13,6 mil for Regnskogfondet». 10. juni 2016. Besøkt 31. juli 2016.
10. ↑  «– Blir så utruleg lei meg». 13. juni 2016. Besøkt 30. juli 2016.
11. ↑  «P3morgen - Silje kjenner på ein ekstra vond følelse etter... | Facebook». *www.facebook.com*. Besøkt 3. januar 2017.
12. 1 2  «Silje Nordnes: – Reaksjonen kom fordi dette føltes så tett på livet - dagsavisen.no». *www.dagsavisen.no*. Besøkt 30. juli 2016.
13. ↑  «P3-Silje i tårer over skytemassakren». Besøkt 30. juli 2016.
14. ↑  «Silje Nordnes skal lede kjendis-gjettekonkurranse på NRK». *NRK.no*. Besøkt 16. oktober 2020.
15. ↑  «Trippelnominasjon til Steenstrup: – Det er fantastisk». *nrk.no*. 27. april 2022. Besøkt 2. mai 2022.
16. ↑  «Ny podkast med Silje Nordnes om kjærlighetssorg». NRK. 11. mai 2022. Besøkt 30. oktober 2022.

Eksterne lenker
---------------

* (en) Silje Nordnes – kategori av bilder, video eller lyd på Commons Rediger på Wikidata
* (en) Silje Nordnes på Internet Movie Database Rediger på Wikidata
* (no) Silje Nordnes på Twitter Rediger på Wikidata

* (en) Silje Nordnes på Instagram Rediger på Wikidata